open-index/open-wikipedia-markdown huggingface dataset:
மசாட்சுகு அசகாவா

**மசாட்சுகு அசகாவா** (பிறப்பு 1958), ஒரு சப்பானிய அரசு ஊழியர், ஆசிய வளர்ச்சி வங்கியின் (ADB) தலைவராக உள்ளார். 2020 ஜனவரி 17 அன்று பதவியேற்ற அசகாவா, ஆசிய வளர்ச்சி வங்கியின் 10 வது தலைவராக உள்ளார். அவர் முன்னர் சப்பானின் பிரதம மந்திரி ஷின்சோ அபே மற்றும் சப்பானின் துணைப் பிரதமரும் நிதி அமைச்சருமான டாரோ அசோ ஆகியோரின் சிறப்பு ஆலோசகராக இருந்துள்ளார். முன்னதாக சப்பானில் நிதி அமைச்சகத்தில் சர்வதேச விவகாரங்களுக்கான துணை அமைச்சராகவும் இருந்தள்ளார்.

## ஆரம்ப கால வாழ்க்கை
சப்பானின் சிசுயோகா மாகாணத்தில் பிறந்த அசகாவா , டோக்கியோ பல்கலைக்கழகத்தின் பொருளாதாரம் படித்து 1981 இல் இளங்கலை பட்டம் பெற்றார். அதே ஆண்டு சப்பானில் உள்ள நிதி அமைச்சகத்தில் சேர்ந்தார். அசகாவா பின்னர் அமெரிக்காவின் பிரின்ஸ்டன் பல்கலைக்கழகத்தில் 1985 இல் எம்பிஏ பட்டம் பெற்றார்.

## அரசு இணைந்த பணிகள்
சப்பானில் நிதி அமைச்சகத்தில் மசாட்சுகு அசகாவாவின் பணிகள் பின்வருமாறு:

* 2000-2002: பிராந்திய நிதி ஒத்துழைப்பு பிரிவு, வெளியுறவுத்துறை அமைச்சகம் 
* 2002-2004: சர்வதேச வரிக் கொள்கை பிரிவு, வருமானவரித்துறை 
* 2004-2006: அந்நிய செலாவணி சந்தைகள் பிரிவு 
* 2006-2007: வளர்ச்சி கொள்கை பிரிவு 
* 2007-2008: சர்வதேச பணியகத்தின் ஒருங்கிணைப்பு பிரிவு இயக்குநர் 
* 2009–2013: சர்வதேச விவகாரங்களுக்கான துணை அமைச்சர் 
* 2012–2013: சர்வதேச பணியகத்தின் மூத்த துணை இயக்குநர் செனரல் மற்றும் துணை பிரதமர் மற்றும் நிதி அமைச்சரின் நிர்வாக உதவியாளர், நிதி அமைச்சகம் 
* 2013–2014: கொள்கை திட்டமிடல் மற்றும் ஒருங்கிணைப்பு துணை அமைச்சர் 
* 2014–2015: சர்வதேச பணியகத்தின் இயக்குநர் செனரல் 
* 2015–2019: ஜி20 / ஐஎம்எப் பிரச்சினைகள், அந்நிய செலாவணி வீதக் கொள்கை, மற்றும் மேம்பாட்டு உதவி உள்ளிட்ட ஜப்பானிய நிதி அமைச்சகத்தின் அனைத்து சர்வதேச கொள்கைகளுக்கான பொறுப்புகளுடன் சர்வதேச விவகாரங்களுக்கான துணை அமைச்சர்.

## ஆசிய வளர்ச்சி வங்கியின் தலைவர்
ஆசிய வளர்ச்சி வங்கியின் ஆளுநர்கள் குழு (ADB) வங்கியின் 10 வது தலைவராக அசகாவா ஒருமனதாக தேர்ந்தெடுக்கப்பட்டதாக 2 டிசம்பர் 2019 ஆம் தேதி அறிவிக்கப்பட்டது. செப்டம்பர் 2019 இல் சப்பான் அரசு அசகாவாவை ஆசிய வளர்ச்சி வங்கியின் தலைவர் பொறுப்புக்கு வேட்பாளராக பரிந்துரைத்தது. முன்னாள் ஏடிபி தலைவர், டேகிகோ நகாவோ, ஆசிய வளர்ச்சி வங்கியின் தலைவர் பதவியில் இருந்து 16 சனவாி 2020 இல் விலகினார்.  அசகாவா 17 சனவாி 2020 அன்று ஏடிபியின் 10 வது தலைவராக தனது பதவியை பொறுப்பேற்றுக்கொண்டார்.

## மேற்கோள்கள்

பகுப்பு:1958 பிறப்புகள்
பகுப்பு:வாழும் மக்கள்
பகுப்பு:சப்பானிய மக்கள்
சிசாரியன்

**15-ஆம் தாலமி**  அல்லது **சிசாரியன்** (****) (, உரோமைப் படைத்தலைவர் ஜூலியஸ் சீசர் மற்றும் எகிப்தின் கிரேக்க தாலமி பேரரசின் இராணி  கிளியோபாட்ராவுக்கும்   கிமு 23 சூன் 47-இல் பிறந்தவர் சிசோரியன். தனது தாய் கிளியோபாட்ராவின் துணையுடன் சிசாரியன் தனது மூன்றாம் வயதில் கிமு 44-இல் எகிப்தின் அரியணை ஏறினார். கிமு 12 ஆகஸ்டு 30-இல் உரோமைப் படைத்தலைவர் அகஸ்ட்டஸ், சிசேரியனை கொல்ல ஆணையிடும் வரை, ஏழாம்கிளியோபாட்ரா எகிப்தின் துணை-ஆட்சியாளராக இருந்தார். 

கிரேக்க தாலமி வம்ச எகிப்தின் இராணி ஏழாம் கிளியோபாற்றாவின் மூத்த மகன் சிசாரியனின் தந்தை எகிப்தியரல்லாத உரோமானியப் படைத்தலைவரான ஜூலியஸ் சீசர் ஆவார். சிசாரியனே பண்டைய எகிப்தின் இறுதிப் பார்வோன் ஆவார். 

## இதனையும் காண்க
* பண்டைய எகிப்திய அரசமரபுகள்

## அடிக்குறிப்புகள்

## வெளி இணைப்புகள்
* Ptolemy XV Caesarion  entry in historical sourcebook by Mahlon H. Smith

பகுப்பு:தாலமி வம்சம்
பகுப்பு:எகிப்திய மன்னர்கள்
காரணிப்படுத்துதல்

வலது|thumb| ''a&nbsp;+&nbsp;b&nbsp;=&nbsp;c'' மற்றும் ''ab&nbsp;=&nbsp;d'' எனில், ''x''<sup>2</sup>&nbsp;+&nbsp;''cx''&nbsp;+&nbsp;''d'' என்ற பல்லுறுப்புக்கோவையை (x + a) (x + b) எனக் காரணிப்படுத்தலாம்.
கணிதத்தில், **காரணிமயமாக்கல்** அல்லது **காரணிப்படுத்துதல்** அல்லது **காரணியாக்கம்** என்பது, ஒரு எண் அல்லது ஒரு **[[கணித பொருள்|கணித விரி]]<nowiki/>வை** ஒன்றுக்கும் மேற்பட்ட பல *காரணிகளின்*  பெறுக்கற்பலனாக, சிறிய அல்லது எளிமையான விரிவுகளாக எழுதுவதகும். எடுத்துக்காட்டாக, 3 × 5 என்பது முழு எண் 15 இன் காரணிமயமாக்கலாகும், மற்றும் (x - 2) ( x + 2) என்பது *x<sup>2</sup> -4 என்ற [[பல்லுறுப்புக்கோவை]]* இன் காரணிமயமாக்கலாகும்.

## மேற்கோள்கள்

எண்ணியலில் காணப்படும் வகுத்தல், அதாவது மெய்யெண் மற்றும் சிக்கலெண் போன்றவைகளுக்கு காரணிமயமாக்கல் பொதுவாக அர்த்தமுள்ளதாக கருதப்படுவதில்லை. எனெனில் எந்த ஒரு X ஐயும் XY *(1/Y)  அல்லது (Y ≠ 0) என எழுத முடியும். எவ்வாறாயினும், ஒரு அர்த்தமுள்ள காரணிமயமாக்கல் விகிதமுறு எண் அல்லது விகிதமுறு விரிவை அதை திட்டவடிவில் எழுதுவது மற்றும் பகுதியையும் தொகுதியையும் தனித்தனியாக காரணிப்படுத்துவதாகும். 
பகுப்பு:அடிப்படை இயற்கணிதம்
பகுப்பு:எண்கணிதம்
சிறீலட்சுமி சுரேஷ்

**சிறீலட்சுமி சுரேஷ் ( Sreelakshmi Suresh )** (பிறப்பு 1998)  இந்தியாவின் கேரளாவின் கோழிக்கோடு பகுதியைச் சேர்ந்த ஒரு வலை வடிவமைப்பாளர் ஆவார். இந்தியாவில் தனது வலைத்தளங்களை வடிவமைக்கும் வலைத்தளங்களுக்காக இவர் முக்கியமாக அறியப்படுகிறார். இது 2006 ஆம் ஆண்டிலேயே இவரின் மேல் ஊடகக் கவனம் பெற்றது. உலகின் இளைய தலைமை நிர்வாக அதிகாரி மற்றும் உலகின் இளைய வலை வடிவமைப்பாளர் என்ற பட்டங்களை வைத்திருப்பதாக சான்றுகள் தெரியப்படுத்துகிறது.

## ஆரம்ப கால வாழ்க்கை
இவரின் தந்தை, சுரேஷ் மேனன் (வழக்கறிஞர், கோழிகோடு வழக்கறிஞர் சங்கம்) மற்றும் தாய் விஜு சுரேஷ் ஆகியோரின் கூற்றுப்படி, இவர் தனது 3 வயதில் கணினிகளைப் பயன்படுத்தத் தொடங்கினார் எனத் தெரிகிறது. இவர் தனது 4 வயதிற்குள் வடிவமைப்பில் ஈடுபட்டு, மேலும் 6 வயதுக்குள் ஒரு வலைத்தளத்தை வடிவமைத்தார். சிறீலட்சுமி சுரேஷ் பிரசன்டேசன் உயர்நிலைப் பள்ளியில் பயிலும் போது தனது பள்ளியின் வலைத்தளத்தை வடிவமைத்தார். இது கேரள அரசின் வனத்துறை அமைச்சர் பினாய் விஸ்வத்தால் 2007 சனவரி 17 அன்று திறக்கப்பட்டது. இவரது சொந்த தொடக்க  வடிவமைப்பான, ஈ டிசைன் ( eDesign ) என்பது 2009 இல் தொடங்கப்பட்டது.

## சிறு வயதில் பட்டம்
இவருக்கு உலகின் இளைய தலைமை நிர்வாக அதிகாரி மற்றும் உலகின் இளைய வலை வடிவமைப்பாளர் என்ற பட்டங்கள் வேறுசிலருக்கும் செய்தி ஊடகங்கள் வழங்கியுள்ளன. கர்லி ஜோர்டீனை அவரது 8 ஆவது அகனையில் "உலகின் இளம்தலைமை நிர்வாக அதிகாரி" என்றும் அஜய் பூரியை "உலகின் இளம் வலை வடிவமைப்பாளர்" என்றும் சில ஊடகங்கள் குறிப்பிட்டுள்ளன.

## விருதுகள்
சிறீலட்சுமி சுரேஷ் பல விருதுகள் மற்றும் பிற அங்கீகாரங்களைப் பெற்றுள்ளார். இந்தியாவின் மகளிர் மற்றும் குழந்தைகள் மேம்பாட்டு அமைச்சகம் இவருக்கு 2008 ஆம் ஆண்டில் [வழங்கி கௌரவித்தது. 2009 சனவரி 5, அன்று புதுதில்லியில் உள்ள விக்யான் பவனில் நடைபெற்ற விழாவில் [சோனியா காந்தி இந்த விருதை இவருக்கு வழங்கினார். கோல்டன் வெப் விருது (அமெரிக்கா), அறுபது பிளஸ் கல்வி விருது (கனடா), ஃபீபிள் மைண்டின் சிறந்த விருது (ஐக்கிய இராச்சியம்), வெப்மாஸ்டர்ஸ் இன்க் விருது (அமெரிக்கா) மற்றும் பென்மாரிக் வெண்கல விருது (கனடா) ஆகியவற்றையும் வென்றுள்ளார். குளோபல் இன்டர்நெட் டைரக்டரிஸ் தங்க விருது (அமெரிக்கா), டபிள்யூஎம் 8 சி ஸ்டாம்ப் ஆஃப் எக்ஸலன்ஸ் விருது (அமெரிக்கா), 37 வது டெக்ஸாவின் வலை விருது (அமெரிக்கா), அமெரிக்க வலைவடிவமைப்பாளர் சங்கத்தின் விருது, தாமஸ் சிம்ஸ் கிரேவ்ஸ் விருதுக்கான சிறந்த விருது (ஐக்கிய இராச்சியம்), அம்மாக்களீன் உலகளாவிய விருது: உத்வேகம் தரும் வலைத்தளம் 2006-07 (ஐக்கிய இராச்சியம்), புரோஃபிஷ்-என்-சீ சார்ட்டர்ஸ் உலகத்தரம் வாய்ந்த வலைத்தள விருது (பிரேசில்), வதேஷி அறிவியல் இயக்கம் சிறந்த விருது 2007 (இந்தியா) போன்றவை.

இவரது வடிவமைப்பான டைனிலோகோ (TinyLogo) மற்றும் ஈ டிசைன்  ( eDesign ) ஆகியவற்றிற்காக இவரது விவரக்குறிப்புகள் பல வெளியீடுகளில் வெளியிடப்பட்டுள்ளது. இவரது சில வலைத்தளங்களின் துவக்கங்கள் வழக்கமான ஊடகங்களால் வெளிபடுத்தப்பட்டுள்ளன.

## மேலும் காண்க

* சுகாஸ் கோபிநாத்

## குறிப்புகள்

பகுப்பு:கேரளப் பெண் அறிவியலாளர்கள்
பகுப்பு:வாழும் மக்கள்
பகுப்பு:1998 பிறப்புகள்
பகுப்பு:மலையாள மக்கள்
சுகாஸ் கோபிநாத்

**சுகாஸ் கோபிநாத்** (*Suhas Gopinath*, பிறப்பு1986 நவம்பர் 4  பெங்களூர் ) இவர் ஓர் இந்திய தொழிலதிபர் ஆவார். இவர் ஒரு பன்னாட்டு தகவல் தொழில்நுட்ப நிறுவனமான குளோபல்ஸ் இன்க் என்ற நிறுவனத்தின் நிறுவனரும், தலைமை நிர்வாக அதிகாரியும் மற்றும் தலைவருமாவார். நிறுவனத்தை நிறுவிய மூன்று ஆண்டுகளுக்குப் பிறகு, தனது 17 வயதில் அதன் தலைமை நிர்வாக அதிகாரியாக பொறுப்பேற்றார். அந்த நேரத்தில், இவர் உலகின் இளைய தலைமை நிர்வாக அதிகாரியாக இருந்தார்.

## ஆரம்ப கால வாழ்க்கை
இவர் இந்திய மாநிலமான கர்நாடகாவின் பெங்களூரில் பிறந்தார். புத்தகங்களின் உதவியுடன் வலைத்தளங்களை உருவாக்க இவர் கற்றுக் கொண்டார். மேலும் தனது முதல் வலைதளமான www.coolhindustan.com என்பதை தனது 14 வயதில் உருவாக்கினார். இவர் 2000ஆம் ஆண்டில் "குளோபல்ஸ் இன்க்" என்ற நிறுவனத்தை நிறுவினார்.  இவர் தனது 17 வயதில் தனது நிறுவனத்தின் தலைமை நிர்வாக அதிகாரியானார். இவர் ஒரு காலத்தில், ஒரு நிறுவனத்தின் இளைய தலைமை நிர்வாக அதிகாரி என்று கருதப்பட்டார்.

## அங்கீகாரம்

* 2005ஆம் ஆண்டில், கர்நாடகாவின் ராஜ்யோத்சவ விருதைப் பெற்ற 175 பேரில் கோபிநாத் மிக இளையவராவார். 
* 2007 திசம்பர் 2, அன்று, ஐரோப்பிய நாடாளுமன்றமும் மனித மதிப்புகளுக்கான சர்வதேச சங்கமும் பிரஸ்ஸல்ஸில் உள்ள ஐரோப்பிய நாடாளுமன்றத்தில் கோபிநாத்திற்கு இளம் சாதனையாளர் விருதை வழங்கின. 
* 2008 நவம்பரில், ஆப்பிரிக்காவில் ஐ.சி.டி.யை ஏற்றுக்கொள்வதற்காக உலக வங்கியின் ஐ.சி.டி தலைமை வட்ட அட்டவணையை பிரதிநிதித்துவப்படுத்த இவர் அழைக்கப்பட்டார். இந்த நாடுகளைச் சேர்ந்த மாணவர்களில் வேலைவாய்ப்பை அதிகரிப்பதற்கும் ஐ.சி.டி திறன்களை வளர்ப்பதற்கும் அங்கு சென்றார். 
* 2008-2009ஆம் ஆண்டிற்கான டாவோஸின் உலக பொருளாதார மன்றத்தால் ஈவர் "இளம் உலகளாவிய தலைவர்" என்று அறிவிக்கப்பட்டார். அந்த நிலையில் ஈவர் உலகம் முழுவதும் வளர்ச்சித் திட்டங்களில் ஈடுபட்டார். ஜான் எஃப். கென்னடி அரசியல் பள்ளி மற்றும் ஆர்வர்டு பல்கலைக்கழகத்தில் உலகளாவிய தலைமை மற்றும் பொதுக் கொள்கை குறித்த சான்றிதழ் பட்டம் பெற்றுள்ளார்.

## மேற்கோள்கள்

## வெளி இணைப்புகள்
*Meet the world's youngest CEO - Rediff Business, 12 October 2010

பகுப்பு:வாழும் மக்கள்
பகுப்பு:1986 பிறப்புகள்
பகுப்பு:இந்தியத் தொழிலதிபர்கள்
பகுப்பு:பெங்களூர் மக்கள்
விக்யான் பவன்

**விக்யான் பவன்** (*Vigyan Bhawan*) என்பது புது தில்லியில் உள்ள இந்திய அரசின் முதன்மை மாநாட்டு மையமாகும் . இது 1956ஆம் ஆண்டில் கட்டப்பட்டது. பல ஆண்டுகளாக இது தேசிய மற்றும் சர்வதேச அளவிலான மாநாடுகள், கருத்தரங்குகள் மற்றும் விருது வழங்கும் விழாக்களில் புகழ்பெற்ற உலகத் தலைவர்கள் மற்றும் பிரமுகர்கள் கலந்து கொண்டுள்ளனர். 1983ஆம் ஆண்டில் பொதுநலவாய நாடுகளின் உறுப்பினர் நாடுகளின் தலைவர்கள் கூட்டம், கூட்டுசேரா இயக்கத்தின் 7 வது உச்சிமாநாடு, மற்றும்1983 மார்ச் 7-12, தெற்காசிய நாடுகளின் பிராந்தியக் கூட்டமைப்பின் உச்சி மாநாடு ஆகியவை இங்கு நடந்துள்ளது.  இது இந்திய அரசின் நகர்ப்புற மேம்பாட்டு அமைச்சகத்தின் கீழ் உள்ள  குடியிருப்பு / அலுவலக இயக்குநரகத்தால் நிர்வகிக்கப்படுகிறது. மேலும், மத்திய பொதுப்பணித் துறையால் பராமரிக்கப்படுகிறது.  

இது தேசிய அளவிலான செயல்பாடுகள் மற்றும் மாநாடுகள் மற்றும் இந்திய அரசு, மாநில அரசுகள், பொதுத்துறை நிறுவனங்கள் மற்றும் தன்னாட்சி அமைப்புகளின் செயல்பாடுகளால் மட்டுமே முன்னுரிமை அளிக்கப்படுகிறது.  குடியரசுத் தலைவர், துணைக் குடியரசுத் தலைவர் அல்லது இந்தியப் பிரதமர் ஆகியோரால் தன்னார்வ தொண்டு நிறுவனங்கள் / தனியார் நிறுவனங்களுக்கு இது ஒதுக்கப்பட்டு வருகிறது. இது ஆண்டுதோறும் தேசிய திரைப்பட விருதுகள் உட்பட பல்வேறு விருது விழாக்களையும் நடத்துகிறது.  

## கட்டிடக்கலை
பிரதான கட்டிடம் 1955ஆம் ஆண்டில் ஜெய்ப்பூரைச் சேர்ந்த மத்திய பொதுப்பணித் துறையின்  ஆர்.பி.ஜெலோட் என்பவரால் வடிவமைக்கப்பட்டது. இதன் அருகிலுள்ள தலைமைச் செயலக கட்டிடம், புது தில்லி மற்றும் லுடியன்ஸ் தில்லி ஆகியவற்றைப்போல் இது பிரித்தன் இராச்சியக் கட்டிடக்கலை கூறுகளை உள்ளடக்கியது. மேலும் இதில் இந்து மற்றும் முகலாயக் கட்டிடக்கலை மற்றும் பண்டைய பௌத்தக் கட்டிடக்கலை, குறிப்பாக அஜந்தா குகைகளின் சைத்திய வளைவுகளும் கலந்திருப்பதும் தெளிவாகத் தெரிகிறது. அத்துடன்  கட்டிடத்தின் ஒட்டுமொத்த பாணி மறுமலர்ச்சி கூறுகளுடன் நவீனத்துவமாக உள்ளது.  

## கண்ணோட்டம்
இந்த வளாகத்தின் முக்கிய அம்சம் 1200க்கும் மேற்பட்ட (922 + 326 + 37)  பிரதிநிதிகள் அமரும் திறன் கொண்ட முழுமையான மண்டபம் ஆகும். இது தவிர இதில் 65 சிறிய பிரதிநிதிகள் முதல் 375க்கும் மேற்பட்ட பிரதிநிதிகள் வரை அமரும் வகையில் ஆறு சிறிய அரங்குகள் உள்ளன. இந்த கட்டிடத்தில் ஒரு முக்கிய நபர்களுக்கான விடுதி, அலுவலகங்களுக்கான அலுவலகத் தொகுதி, செயலகம் மற்றும் ஒரு ஆவண மையம், ஒரு அரங்கம், ஒரு வணிக மையம் மற்றும் ஒரு கண்காட்சி அரங்கம் ஆகியவை உள்ளன . அருகிலுள்ள கட்டிடம் விக்யான் பவன் இணைப்பு என அழைக்கப்படுகிறது. பின்னர் நான்கு குழு அறைகள் மற்றும் ஒரு தனி ஊடக மையத்துடன் சேர்க்கப்பட்டது.  இந்த இணைப்பில் இந்திய அரசின் வடகிழக்கு பிராந்திய அபிவிருத்தி அமைச்சகம் உள்ளது.  விக்யான் பவன் இணைப்பு துணைக் குடியரசுத்தலைவர் மாளிகைக்கு அருகில் உள்ளது. 

மையத்தில் உள்ள 'தி ஏட்ரியத்தில்' உணவு மற்றும் இதர சேவைகள் இந்திய சுற்றுலா மேம்பாட்டுக் கழகத்தின் அசோக் குழுவால் நிர்வகிக்கப்படுகின்றன.  

## குறிப்புகள்

## வெளி இணைப்புகள்
*Vigyan Bhavan  at *Directorate of Estates*
* Vigyan Bhawan at *[[wikimapia]]*

பகுப்பு:இந்திய அரசு
பகுப்பு:தில்லியில் உள்ள அரசு கட்டடங்கள்
சிப்பி (நடிகை)

**சிப்பி** (**Chippy** ) ( கன்னடத் திரையுலகில் **ஷில்பா** என அறியப்படுகிறார்) இவர் ஓர் இந்திய நடிகையாவார். இவர் தென்னிந்திய திரையுலகில் பணிபுரிகிறார். மேலும் முதன்மையாக மலையாளம் மற்றும் கன்னப்ட படங்களில் பணியாற்றுகிறார். *ஜானுமதா ஜோடி* (1996) என்ற திரைப்படத்தில் நடித்ததற்காக சிறந்த நடிகைக்கான பிலிம்பேர் விருது - கன்னடம் மற்றும் கர்நாடக மாநில சிறந்த திரைப்பட விருதை வென்றார் . *பூமி தாயா சோச்சலா மாகா* (1998), *முங்கரினா மிஞ்சு* (1997) மற்றும் *இது என்தா பிரேமவய்யா (1999)* போன்ற வெற்றி பெற்ற பல கன்னடப் படங்களில் நடித்துள்ளார். கன்னடத் திரையுலகில் சிறந்த திரை ஜோடிகளில் ஒன்றாக ஷில்பா மற்றும் ரமேஷ் அரவிந்த் ஜோடி கருதப்படுகிறது. இவர் ஸ்த்ரீஜன்மம், ஸ்த்ரீ ஓரு சந்தாவனம், ஆகாஷதூத்து உள்ளிட்ட  பல மலையாள தொலைக்காட்சித் தொடர்களிலும் நடித்துள்ளார்.

## தொழில்
சிப்பி 1993ஆம் ஆண்டில் நடிகர் மம்மூட்டியுடன் இணைந்து நடித்த பரதன் இயக்கிய *பதேயம்* மூலம் திரைப்பட அறிமுகமானார். இவர் பல மலையாளப் படங்களில் துணை வேடங்களிலும், சில முன்னணி கதாபாத்திரங்களிலும் நடித்துள்ளார். பின்னர் இவர் 1996இல் வெளியாகி மிகப்பெரிய வெற்றிப் பெற்ற கன்னடப் படமான *ஜானுமதா ஜோடி* என்ற படத்தில் நடித்தார். இது கன்னட திரையுலகில் பல சாதனைகளை முறியடித்து ஐநூறு நாட்கள் வெற்றிகரமாக திரையிடப்பட்டது. கன்னடத் திரையுலகில் ஒரு முன்னணி நடிகையாக தன்னை நிலைநிறுத்திக் கொண்ட இவர் இந்தப் படத்தில் நடித்ததற்காக கர்நாடக அரசிடமிருந்து சிறந்த நடிகைக்கான கர்நாடக மாநில திரைப்பட விருதைப் பெற்றார்.

## தொலைக்காட்சி
திருமணத்திற்குப் பிறகு இவர் தனது கவனத்தை மலையாளத் தொலைக்காட்சித் தொடர்களுக்கு மாற்றினார். ஸ்த்ரீஜனத்தில் *மாயம்மா* என்ற பாத்திரத்தில் இவர் நன்கு அறியப்பட்டார். பின்னர் இவரது தயாரிப்பின் (அவந்திகா கிரியேசன்) கீழ் பல தொடர்களில் நடித்தார். பல்வேறு பிரபலமான மலையாள நாடகத் தொடர்களில் நடித்ததற்காக இவர் பல பாராட்டுக்களைப் பெற்றுள்ளார். மேலும் மலையாளத் தொலைக்காட்சித் தொடர் துறையில் சிறந்த பெண் நடிகைகளில் ஒருவராக இருக்கிறார். இவர் சில விளம்பரங்களிலும் நடித்துள்ளார். இப்போது இவர்  வானம்பாடி மற்றும் மௌன ராகம்  போன்றவற்றில் நடித்து வருகிறார்.

## தனிப்பட்ட வாழ்க்கை
கேரளாவின் திருவனந்தபுரத்தில் ஷாஜி மற்றும் தங்கம் ஆகியோருக்கு சிப்பி பிறந்தார். சிப்பிக்கு திரிஷ்யா என்ற சகோதரி உள்ளார். தயாரிப்பாளர் எம்.இரஞ்சித்தை திருமணம் செய்து கொண்ட இவருக்கு அவந்திகா என்ற மகள் உள்ளார்.

## குறிப்புகள்

## வெளி இணைப்புகள்
* 
* Chippy at MSI

பகுப்பு:தமிழ்த் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
ஓவர்பரிஸ் பாலி

வலது|thumb|267x267px| ஓவர்பரிஸ் ஃபாலி
வலது|thumb|267x267px| ஓவர்பரிஸ் பாலி
வலது|thumb|200x200px| ஓவர்பரிஸ் பாலி
இடது|thumb|200x200px| இரவும் தோற்றம்
[வலது|thumb|200x200px| [அரபிக்கடல்|அரேபிய கடலின் தோற்றம் - ஓவர்பரிஸ் பாலியில் இருந்து ]]
**ஓவர்பரி'ஸ் ஃபாலி** (*Overbury's Folly*) என்பது மணிக்கூண்டு கோபுரத்துடன் கூடிய வட்டவடிவ காலனியக் காலகட்ட மாளிகையும் ஒரு கடலோர பூங்காவாகும். இது இந்தியாவின் கேரளத்தின் கண்ணூர் மாவட்டத்தில் மலபார் கடற்கரையில் உள்ள வணிக நகரமான தலச்சேரியிலிருந்து ஒரு கிலோமீட்டர் தொலைவில் அமைந்துள்ளது.   தலசேரியில் 1870 களில் உள்ளூர் நீதிபதியாக பணியாற்றிய அதன் பில்டர் ஈ.என். ஓவர்பரியின் பெயர் இதற்கு இடப்பட்டது. 

1879 ஆம் ஆண்டில், ஓவர்பரி கடற்கரை ஓரமுள்ள குன்றில் ஒரு சுற்றுலாப் பகுதியைக் கட்ட விரும்பினார். ஆனால் அவரால் அந்தப் பணியை முடிக்க முடியவில்லை, ஆனால் இந்த இடம் பின்னர் "ஓவர்பரிஸ் பாரி" என்ற பெயரைப் பெற்றது. இது அரேபிய கடலின் வியத்தகு காட்சிகளைக் காண உதவுகிறது. 

இன்று, ஓவர்பரிஸ் பாலியில் உள்ள கட்டம் ஒரு சுற்றுலா தலமாக புதுப்பிக்கப்பட்டு மறுவடிவமைப்பு செய்யப்பட்டுள்ளது. சூரியனின் மறைவை பொறுமையாகக் காண விரும்பும் உள்ளுர் மக்கள் இங்கு அடிக்கடி வருகிறன்றனர். கடலோரப் பகுதியான இங்கு  திறந்தவெளி காபி கடையும் திறக்கப்பட்டுள்ளது. 

## மேலும் காண்க

* தலைச்சேரிக் கோட்டை 
* தளச்சேரி விளையாட்டு அரங்கம் 

## குறிப்புகள்

* " ஓவர்பரிஸ் ஃபாலி. " *இவரது கிரகம்.* 

பகுப்பு:கண்ணூர் மாவட்டத்திலுள்ள சுற்றுலாத் தலங்கள்
பகுப்பு:கேரளக் கோட்டைகள்
இலிபெத்தினைட்டு

**இலிபெத்தினைட்டு** *(Libethenite)* என்பது Cu2PO4OH  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஓர் அரிய செப்பு பாசுப்பேட்டு ஐதராக்சைடு கனிமம் என்று இக்கனிமம் வகைபடுத்தப்படுகிறது. வன்மையான அடர் பச்சை நிற செஞ்சாய்சதுரப்  படிகங்களாக இது உருவாகிறது. 1823 ஆம் ஆண்டு சுலோவாகியாவிலுள்ள உலூபியட்டோவா கிராமத்தில் இலிபெத்தினைட்டு கனிமம் கண்டறியப்பட்டது. கனிமம் கிடைத்த இடத்தின் பெயர் செருமன் மொழியில் இலிபெத்தன் என அழைக்கப்பட்டதால் கனிமத்திற்கும் இலிபெத்தினைட்டு என்ற பெயர் சூட்டப்பட்டது.  போர்ச்சுக்கல் நாட்டின் எவோரா மாவட்டம் விலா விக்கோசா நகராட்சி, பெல்கியம் நாட்டின் லக்சம்போர்க்கு மாகாணம் போன்ற இடங்களிலும் இலிபெத்தினைட்டு  கிடைக்கிறது . 

பன்னாட்டு கனிமவியல் சங்கம் இலிபெத்தினைட்டு கனிமத்தை Lib என்ற குறியீட்டால் அடையாளப்படுத்துகிறது.

## தோற்றம்
இலிபெத்தினைட்டு எப்போதும் அடர்-பச்சை நிற செஞ்சாய்சதுர படிகங்களின் வடிவத்தையே ஏற்கிறது . பெரும்பாலும் பிற இலிபெத்தினைட்டு   படிகங்களுடன் சேர்ந்து கொத்தாகக் காணப்படுகிறது.
## உருவாக்கம்

தாமிரத் தாதுப் படிவுகளின்  ஆக்சிசனேற்ற மண்டலங்களில் இலிபெத்தினைட்டு பெரும்பாலும் காணப்படுகிறது. பெரும்பாலும் பாசுப்பேட்டு பாறைகளான அபடைட்டு, மோனசைட்டு மற்றும் செனோடைம்   போன்றவற்றிலிருந்து இது உருவாகிறது. முதன்மையான இலிபெத்தினைட்டு  உறுதிப்படுத்தப்பட்ட கண்டுபிடிப்புகள் எதுவும் இல்லை என்றாலும் சாத்தியமான ஒரு நிகழ்வு பதிவாகியுள்ளது .

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:தாமிரம்(II) கனிமங்கள்
பகுப்பு:நேர்ச்சாய்சதுரக் கனிமங்கள்
ஹெர்மன் குண்டர்ட்

thumb|209x209px| ஹெர்மன் குண்டர்ட் (1832)
**ரெவ்.** **டாக்டர் ஹெர்மன் குண்டர்ட்** (*Rev. Dr. Hermann Gundert*, இசுடுட்கார்ட், 4 பிப்ரவரி 1814–25 ஏப்ரல் 1893 ஜெர்மனியின் கால்வில் ) என்பவர் ஒரு ஜெர்மானிய சமயப்பரப்புநர், அறிஞர், மொழியியலாளர் ஆவார். மேலும் இவர் ஜெர்மன் புதின எழுத்தாளரும் நோபல் பரிசு பெற்றவருமான ஹேர்மன் ஹெசேயின் தாத்தா ஆவார். குண்டெர்ட் மலையாள இலக்கண நூலான *மலையாளபாஷா விகாரணம்* (1859) என்ற நூலை எழுதி முடித்தார். அதில் இவர் தற்போதுய மலையாளிகள் பேச்சின் இலக்கணத்தை உருவாக்கி வரைமுறைப் படுத்தினார்; மேலும் இவர் ஒரு மலையாளம்- ஆங்கில அகராதி (1872),  மலையாள மொழியில் விவிலிய மொழிபெயர்ப்புப் பணிகள் போன்றவற்றில் பங்களித்துள்ளார். இவர் முதன்மையாக இந்திய ஒன்றியத்தில் உள்ள கேரளாத்தின் மலபார் கடற்கரையில் உள்ள தலச்சேரியில் பணியாற்றினார். வரலாறு, புவியியல் வானியல் ஆகிய துறைகளிலும் குண்டர்ட் பங்களிப்புகளை வழங்கியுள்ளார். மலையாள மொழியில் இவர் 18 நூல்களை எழுதியுள்ளார். மலையாள செய்தித்தாளான *படஷிமோதயத்தை* வெளியிட்டார்.

## மேலும் காண்க

* துஞ்சத்து எழுத்தச்சன் மலையாள பல்கலைக்கழகம்

## குறிப்புகள்

## வெளி இணைப்புகள்

* ஹெர்மன் குண்டர்ட் சொசைட்டி (ஆங்கிலத்தில்) 
* ஹெர்மன் குண்டர்ட்
பகுப்பு:1893 இறப்புகள்
பகுப்பு:1814 பிறப்புகள்
பகுப்பு:கண்ணூர் மாவட்ட மக்கள்
பகுப்பு:மலையாள எழுத்தாளர்கள்
பகுப்பு:மொழியியலாளர்கள்
பகுப்பு:செருமனிய ஆண்கள்
கிம் யோ-ஜோங்

**கிம் யோ-ஜோங்** (**Kim Yo-jong**) (, இவர் தற்போதைய வட கொரியா அதிபர்  கிம் ஜொங்-உன் சகோதரியும், முன்னாள் வட கொரியா அதிபர் கிம் ஜொங்-இல்லின் இளைய மகளும் ஆவார். இவர் 2004 முதல் வட கொரியாவின் தொழிலாளர் கட்சியின் அரசியல் குழுவின் (**WPK**) உறுப்பினராகவும், 2014 முஹ்டல் வட கொரியாவின் கொள்கைபரப்பு மற்றும் போராட்டப் பிரிவுத் துறையின் முதல் துணை இயக்குநராகவும் உள்ளார்.

முன்னர் வட கொரியா அதிபரான இவரின் தந்தை  கிம் ஜொங்-இல்லின் தனிச் செயலாராக செப்டம்பர் 2010 முதல் கிம் ஜொங்-இல்  இறக்கும் வரை பணியாற்றினார். இவர் 1996 - 2000  காலத்தில் சுவிட்சர்லாந்து நாட்டில் படித்தவர்.

இவர் வட கொரியா இராணுவத் தலைமைத் தலைவர் சூ ரியாங்-ஹோவின் இரண்டாம் மகன் சூ சாங் என்பவரை ஜனவரி 2015-இல் மணந்தவர்.

## மேற்கோள்கள்

## வெளி இணைப்புகள்
*  கிம் ஜாங் உன்: வடகொரியாவுக்கு அடுத்து யார் தலைமை ஏற்பார்?
*Kim Jong-un: Who might lead N Korea without Kim?
* Kim Jong Un’s Sister Is in the Spotlight. But Could a Woman Ever Lead North Korea?
*Will a Woman Run North Korea? Kim’s Sister Outshines Male Rivals
* Meet Kim Yo Jong, Kim Jong Un’s Sister—And Possible Successor In North Korea
* Kim Yo Jong, Kim Jong Un’s Kid Sister, is ‘Feared,’ ‘Respected’ Inside North Korea

பகுப்பு:1988 பிறப்புகள்
பகுப்பு:வாழும் மக்கள்
*
*
பகுப்பு:வட கொரியா
மூன்றாம் ராமேசஸ்

**மூன்றாம் ராமசேஸ்** (**Ramesses III**) புது எகிப்து இராச்சியத்தை ஆண்ட இருபதாம் வம்சத்தின் இரண்டாம் பார்வோன் ஆவார். இவர் பண்டைய எகிப்தை கிமு 1186 முதல் கிமு 1155 முடிய 31 ஆண்டுகள் ஆண்டார். இவரது நீண்ட ஆட்சிக் காலத்தின் முடிவில் எகிப்து இராச்சியம் பொருளாதாரம் மற்றும் இராணுவம் வலு  இழந்து காணப்பட்டது.  மெடிநெத் அபு பகுதியில் மெடிநெத் அபு கோயில் கட்டி, புது இராச்சியத்தின் 9 மன்னர்கள் பெயர்கள் கொண்ட மெடிநெத் மன்னர்கள் பட்டியலை கல்வெட்டில் வடித்தார்.

18-ஆம் வம்சம், 19-வது வம்சம் மற்றும் இருபதாம் வம்சத்தினர் எகிப்தின் புது இராச்சியத்தை  ஆண்ட காலத்தை இராமசேசியம் காலம் என்பர்.

 

 

## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு  அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் மூன்றாம் ராமேசஸ் மம்மியும் எடுத்துச் செல்லப்பட்டது. 

## படக்காட்சிகள்

File:Ramses III mummy head.png| மூன்றாம் ராமேசசின் மம்மி 
File:KhonsuTemple-Karnak-Incredible.jpg|கோன்சு நகரத்தின் கர்னாக் கோயிலில் ராமேசசின் ஓவியம்   
File:PalaceInlays-NubiansPhilistineAmoriteSyrianAndHittite-Compilation-MuseumOfFineArtsBoston.png|மூன்றாம் ராமேசஸ் கைப்பற்றிய நாடுகளின் நூபியர்கள், பிலிஸ்தியர்கள், அமோரிட்டுகள், அசியர்கள் மற்றும் இட்டைட்டு  போர்க் கைதிகளை காட்சிப் படுத்தும் ஓடுகள்
File:Medinet Habu Ramses III. Tempel 02.JPG|மூன்றாம் ராமேசஸ் கல்லறை.
File:SFEC-2010-MEDINET HABU-052.JPG|ராமேசஸ் கல்லறைக் கோயில் கூரையின் ஓவியம் 
File:Bas-relief at the mortuary temple of Ramesses III 17.jpg| 
File:Great Harris Papyrus, Sheet 2.jpg| தீபை நகரக் கடவுள்களான அமூன், மூத் மற்றும் கோன்சுவுடன் பேசும் மூன்றாம் ராமேசஸ், கிமு 1150 
File:Philistine captives at Medinet Habu.jpg|thumb|மூன்றாம் ராமேசஸ் ஆட்சியில், எகிப்தியர்களால் சிறைபிடிக்கப்பட்ட பிலிஸ்திய போர்க்கைதிகளின் காட்சி, இடம் மெடிநெத் அபு


## இதனையும் காண்க
* மெடிநெத் அபு கோயில்
* மெடிநெத் அபு மன்னர்கள் பட்டியல்
* பண்டைய எகிப்திய அரசமரபுகள்

## மேற்கோள்கள்

## மேலும் படிக்க
* Eric H. Cline and David O'Connor, eds. *Ramesses III: The Life and Times of Egypt's Last Hero* (University of Michigan Press; 2012) 560 pages; essays by scholars.

## வெளி இணைப்புகள்

*Timna: Valley of the Ancient Copper Mines

பகுப்பு:எகிப்திய மன்னர்கள்
பகுப்பு:எகிப்தின் இருபதாம் வம்சம்  
பகுப்பு:பண்டைய எகிப்து
மார்கியைட்டு

**மார்கியைட்டு** *(Markeyite)* என்பது Ca9(UO2)4CO3)13 • 28H2O   என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும் யுரேனைல் கார்பனேட்டு கனிமம் என்று வகைப்படுத்தப்படும் இது அமெரிக்காவின் யூட்டா மாநிலத்திலுள்ள மார்கி சுரங்கத்தில் கண்டறியப்பட்டது. கனிமவியலாளர் அந்தோனி ஆர்.காம்ஃப் அமெரிக்காவின் லாசு ஏஞ்சல்சு மாகாணத்திலுள்ள இயற்கை வரலாற்று அருங்காட்சியகத்தில் இக்கனிமத்தின் கட்டமைப்பைக் கண்டறிந்தார்.    

பன்னாட்டு கனிமவியல் சங்கம் மார்கியைட்டு கனிமத்தை Mk என்ற குறியீட்டால் அடையாளப்படுத்துகிறது.

இந்த கனிமத்திற்கான இணையான ஒரு வகை பொருள் அமெரிக்காவின் லாசு ஏஞ்சல்சு மாகாணத்திலுள்ள இயற்கை வரலாற்று அருங்காட்சியகம் மற்றும் உருசியாவின் அறிவியல் கல்விக்கழகத்திலுள்ள பெர்சுமேன் கனிமவியல் அருங்காட்சியகம் ஆகியவற்றின் தொகுப்புகளில் உள்ளது.

## இருப்பிடம்

அமெரிக்காவின் மார்கி சுரங்கம், சிவப்பு பள்ளத்தாக்கு, வெண் பள்ளத்தாக்கு மாவட்டம், சான் யுவான் கோ, யூட்டா போன்றவை இக்கனிமத்தின் இருப்பிடங்களாக கருதப்படுகின்றன.  

## மேற்கோள்கள்

பகுப்பு:கார்பனேட்டு கனிமங்கள்
பகுப்பு:நேர்ச்சாய்சதுரக் கனிமங்கள்
ஒடியன் லட்சுமணன்

** லட்சுமணன் ** ஒரு எழுத்தாளர், ஆவணப்பட இயக்குநர் மற்றும் இவர் தமிழ்நாட்டின் நீலமலை மற்றும் கேரளாவின்  அட்டப்பாடியில் வசிக்கும் பழங்குடி மக்களுக்காக பணியாற்றும் சமூக ஆர்வலர் ., தமிழ்நாட்டில் பழங்குடி சமூகத்தின் உரிமைகளுக்காக செயல்படும் ஒரு அமைப்பான தமிழ்நாடு பழங்குடி மக்கள் சங்கத்தின் ஒரு முன்னோடிப் பணியாளர் . அவர் தமிழ் பழங்குடி சமூகத்தின் ஒரு பகுதியான இருளா  சமூகத்தின்  உரிமை  மற்றும் கல்வியின் வளர்ச்சிக்காக உழைத்து வருகிறார், இதற்காக அவர் இருளா  சமூகத்தின் இருளா மொழி மொழியைக் கற்றுக்கொண்டார் .
2010 இல், லட்சுமணன் தனது முதல் கவிதைத் தொகுப்பை 'ஒடியன்' என்ற தலைப்பில் வெளியிட்டார். இருளா மொழியில் உள்ள இந்த கவிதைத் தொகுப்பு விமர்சன ரீதியான பாராட்டுகளையும் விருதுகளையும் வென்றுள்ளது ,.
லட்சுமணன் தனது இரண்டாவது படைப்பான ‘சப்பெ கொகாலு’ நூலில் பழங்குடிகளின் பாடல்களைத் தொகுத்து அந்தப் பாடல்களுக்கு உயிர்ப்புமிக்க புனைகதைகளை உருவாக்கியுள்ளார் 
2012 ஆம் ஆண்டில் அவர் தனது நண்பர் வழக்கறிஞர் ஆர்.முருகவேலுடன் சேர்ந்து 'நாளி' என்ற ஆவணப்படத்தை இயக்கியுள்ளார். மேற்குத் தொடர்ச்சி மலையில் உள்ள தமிழ்நாட்டின் நீலமலை மற்றும் கேரளாவின்  அட்டப்பாடியில் வசிக்கும்  தமிழ் பழங்குடி சமூகத்தின் ஒரு பகுதியான இருளா  சமூகத்தின் வரலாறு, பழக்கவழக்கங்கள், மரபுகள் மற்றும் வாழ்க்கை முறை ஆகியவற்றை நாளியில் விவரிக்கிறார் 
இந்த ஆவணப்படம் தமிழ்நாடு முற்போக்கு எழுத்தாளர் கலைஞர்கள் சங்கம் (தா மு எ க ச) சிறந்த ஆவணப்படத்திற்காக 2012 இல் பா ராமச்சந்திரன் நினைவு விருதைப் பெற்றது.
இந்த ஆவணப்படம் 2013 இல் தமிழ் முற்போக்கு எழுத்தாளர்கள் சங்க ஆவண விருதையும் பெற்றது .
'அடவி' என்ற முழு நீளப்படம் லட்சுமணனின் கதையான 'சப்பே'வை மையமாகக் கொண்டு படமாக்கப்பட்டது.
அவர் இருளா மொழிக்கு ஒரு அகராதியை உருவாக்கியிருக்கிறார் .நூலால் எழுவோம் என்ற  பழஙகுடி குழந்தைகளுக்கான  வாசிப்பு மற்றும் மொழிமீட்பு  இயக்கத்தை நடத்தி வருகிறார். ஆதி  என்னும் இருளர் பழங்குடி கலைக் குழுவை 
சிறப்பாக  உருவாக்கி வழிநடத்தி வருகிறார். பழங்குடி பாடல்கள் அடங்கிய 'எம்துநாடு மலெநாடு' என்னும் ஆல்பத்தை உருவாக்கியிருக்கிறார்.

## விருதுகள் மற்றும் மரியாதைகள்
* 'ஒடியன்'  சிறந்த கவிதை தொகுப்புக்காக  தமிழ்நாடு கலை இலக்கிய பெருமன்றத்தின் 2009 ஆம் ஆண்டு   விருது பெற்றது குறிப்பிடத்தக்கது
* 2014 ஆம் ஆண்டுகான தமிழ்நாடுமுற்போக்கு எழுத்தாளர்கள் சங்கத்தால் சிறந்த  விளிம்புநிலை இலக்கியத்துக்கான  விருதை    'சப்பெ கொகாலு’ பெற்றது
* 2015 ஆம் ஆண்டு முற்போக்கு இலக்கிய மேடையின் விருதினையும் 'சப்பெ கொகாலு’  பெற்றது. 
* சிறந்த  பழங்குடி சமூகசெயல்பாட்டாளருக்கான சமூக நீதிக்கட்சியின் அம்பேத்கார் விருதை  2017 ல் பெற்றிருக்கிறார்.
* சிறந்த பழங்குடி செயல்பாட்டாளருக்கான சங்கமம் விருதை   2018 ல் பெற்றிருக்கிறார்.
* 'நாளி' என்ற ஆவணப்படத்திற்கு  தமிழ்நாடு முற்போக்கு எழுத்தாளர் கலைஞர்கள் சங்கம் (தா மு எ க ச) சிறந்த ஆவணப்படத்திற்காக 2012 இல் பா ராமச்சந்திரன் நினைவு விருதைப் பெற்றது.
* 'நாளி' 2013 இல் தமிழக முற்போக்கு எழுத்தாளர்கள் சங்க ஆவணப்பட விருதையும் பெற்றது

## தனிப்பட்ட வாழ்க்கை
அவர் திருமணமாகாதவர்,  தனது தாய் திருமதி துளசியம்மலுடன் கோயம்புத்தூரில் உள்ள கே.என்.பாளையத்தில் வசிக்கிறார்.

## மேற்கோள்கள்

பகுப்பு:வாழும் மக்கள்
பகுப்பு:1972 பிறப்புகள்
பகுப்பு:தமிழகக் கவிஞர்கள்
பகுப்பு:சமூக சேவகர்கள்
நான்காம் ராமேசஸ்

**நான்காம் ராமேசஸ்** (**Ramesses IV**) பண்டைய எகிப்தின் புது எகிப்து இராச்சியத்தை  ஆண்ட இருபதாம் வம்சத்தின் மூன்றாம் பார்வோன் ஆவார்.இவர் எகிப்தை கிமு 1155 முதல் கிமு 1149 முடிய 6 ஆண்டுகளே ஆண்டார்.

## இறப்பு
ஆறு ஆன்டு ஆட்சிக் காலத்திற்கு பின் இறந்த நான்காம் ராமேசஸ்சின் மம்மியை மன்னர்களின் சமவெளியில் அடக்கம் செய்யப்பட்டது. 1898-இல் மன்னர்கள் சமவெளியில் அகழ்வாய்வு செய்த போது இரண்டாம் அமென்கோதேப்பின் கல்லறை எண் 35-இல் நான்காம் ரமேசஸ் மம்மி கண்டுபிடிக்கப்பட்டது. நான்காம் ரமேசஸ் மறைவிற்குபின் அவரது மகன் ஐந்தாம் ராமேசஸ் ஆட்சி பீடம் ஏறினார்.
## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு  அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் நான்காம் ராமேசஸ் மம்மியும் எடுத்துச் செல்லப்பட்டது. 

## இதனையும் காண்க
* மன்னர்களின் சமவெளி
* பண்டைய எகிப்திய அரசமரபுகள்


File:Karnak Khonsou 080515.jpg|thumb|right|கர்னாக்கில் உள்ள கோன்சு கோயிலில் நான்காம் ராமேசஸ் சிற்பம்
File:Ring with Ducks-E 11607-Egypte louvre 128.jpg|அன்னப் பறவை உருவம் மற்றும் IV ராமேசஸ்சின் பெயர் பொறித்த மோதிரம்
File:Karnak Khonsou 080525.jpg|கோன்சு கோயிலில் IV ராமேசஸ் நினைவுச் சிற்பம் 


## மேற்கோள்கள்

## மேலும் படிக்க
* Gabriella Dembitz, Les inscriptions de Ramsès IV de l'allée processionnelle nord-sud à Karnak révisées. Karnak Varia (§6), in: Cahiers de Karnak 16 (2017), 167-178.
* David F. Wieczorek, A Rock Inscription of Ramesses IV at Gebelein, a previously unknown New Kingdom expedition, in: Études et Travaux XXVIII (2015), 217-229.
## வெளி இணைப்புகள்
* 

பகுப்பு:எகிப்திய மன்னர்கள்
பகுப்பு:எகிப்தின் இருபதாம் வம்சம்  
பகுப்பு:பண்டைய எகிப்து
அரசிகளின் சமவெளி

**அரசிகளின் சமவெளி** (**Valley of the Queens**) ( பண்டைய எகிப்திய பார்வோன்களின் இறந்த இராணிகளையும், இளவரசிகளையும் மம்மியாக்கி கல்லறைகளில் அடக்கம் செய்யும் இடமாகும். இது தற்கால எகிப்து நாட்டின் பண்டைய தீபை நகரத்தின் சமவெளிகளில் உள்ளது. இராணிகளின் சமவெளியை பண்டைய எகிப்திய மொழியில் *அழகின் இருப்பிடம்* என்றழைப்பர். இறந்த பார்வோன்களின் மம்மிகள் மன்னர்களின் சமவெளியில் அடக்கம் செய்யப்பட்டது. இராணிகளில் சமவெளி மேல் எகிப்தில் பாயும் நைல் நதி]]யின் மேற்கு கரையில் அமைந்துள்ளது. இது எகிப்தின் பண்டைய தீபை நகரத்தின் ஒரு பகுதியாகும். இந்த இராணிகளின் சமவெளியில் பதினெட்டாம் வம்சம், பத்தொன்பதாம் வம்சம், மற்றும் இருபதாம் வம்சங்களின் இறந்த இராணிகள் மற்றும் இளவரசிகள் மற்றும் அரச குழந்தைகளின் சடலங்களை மம்மியாக்கி இச்சமவெளியின் கல்லறைகளில் அடக்கம் செய்வது வழக்கம்.

அரசிகளின் கல்லறைகளில் குறிப்பிடத்தக்கது இரண்டாம் ராமேஸ்சின் இராணி  நெபர்தாரி மற்றும் இராணி **தியுதி**யின் கல்லறைகள் ஆகும்.
## இதனையும் காணக
* மன்னர்களின் சமவெளி
* நெக்ரோபொலிசு
* பாரோக்களின் பட்டியல்
* பண்டைய எகிப்திய அரசமரபுகள்

## மேற்கோள்கள்

## ஆதார நூற்பட்டியல்
* 

## ஆதாரங்கள்
* 

## வெளி இணைப்புகள்

* 
* 

பகுப்பு:எகிப்தின் புவியியல்
*
பகுப்பு:எகிப்தின் வரலாறு
பகுப்பு:எகிப்தில் உள்ள தொல்லியல் களங்கள்
இரங்கிதரங்கா

**இரங்கிதரங்கா** (ஆங்கிலம்:*RangiTaranga*) ஒரு 2015 ஆம் ஆண்டு கன்னட மொழியில் வெளிவந்த மருமம் நிறைந்த திரைப்படம். இதனை அனூப் பந்தாரி எழுதி, இயக்கியுள்ளார். ஸ்ரீ தேவி எண்டர்டேயின்ர்சு பெயரின் கீழ் எச்.கே.பிரகாஷ் உருவாக்கி வெளியிட்டுள்ளார். இதில் நிரூப் பந்தாரி, ராதிகா சேத்தன், அவந்திகா ஷெட்டி மற்றும் சாயிகுமார் போன்றோர் முதன்மை நடிகர்களாவர். இக்கதையின் சில காட்சிகள் துளுவ நாட்டு மரபினை எடுத்துக்காட்டுகிறது. இந்தத் திரைபப்டத்தின் ஒளிப்பதிவினை அமெரிக்காவின் லேன்ஸ் கப்லான், வில்லியம் டேவிட்சன் ஆகியோர் மேற்கொண்டனர். 

## கதைக்களம்
உதகையில் கௌதம் என்பவர் சுற்றத்திலிருந்து தனித்து வாழ்ந்து வரும் எழுத்தாளராவார். அவர் அனஷ்கு என்ற புனைபெயரில் எழுதிவருகிறார். அவர் தன் மனைவிக்கு உறக்கத்தில் தோன்றும் கெடுங்கனவுகளைத் தவிர்க்க மனைவின் சொந்த கிராமமான கமரொட்டுவின், அவளது வீட்டில் சில பரிகாரங்களை செய்ய  இருவரும் விரைகின்றனர். அந்த பூர்வீக வீட்டில் அவளுக்கு சில அமானூசிய அனுபவங்கள் ஏற்படுகின்றன. அவ்வூரின் அஞ்சல் நிலைய மேலாளர் கலிங்கா, பள்ளிக்கூட ஆசிரியர் போன்றோரின் நட்பினைப் பெற்ற கௌதம், தாம் தங்கியுள்ள வீட்டில் நிலவும் மருமக் கதையை அறிகிறார். 

இதற்கிடையில், அனஷ்கு எனும் புனைப்பெயரின் பின் இருப்பவர் கௌதம் எனவறியாது, அவரைத் தேடி கமரொட்டு ஊருக்கு சந்தியா எனும் இளம்பெண் விரைகிறார். பின் தனது மனைவி காணாது செல்ல, அவரை தேடி அலையும் கௌதமை கண்டறிந்து, அவரது தேடலுக்கு உதவுகிறார் சந்தியா. ஈற்றில், பல திருப்பும்களைக் கொண்டு கௌதம், தாம் மெய்யாக யார், கமரொட்டு ஊரில் இருக்கும் மருமம் யாதென அறிந்து, தனது மனைவியையும் காப்பாற்றுகிறார்.        

## நடிகர்கள்
* நிரூப் பந்தாரி - கௌதம் / சித்தார்த்
* ராதிகா சேத்தன் - இந்து / ஹரினி
* அவந்திகா ஷெட்டி - சந்தியா
* சாயிகுமார் - தெங்கபவில் இரவிந்திர கலிங்க பட்டா

## மேற்கோள்கள்


பகுப்பு:2015 கன்னடத் திரைப்படங்கள்
பகுப்பு:இந்தியக் கன்னடத் திரைப்படங்கள்
நெபர்தரி

**நெபர்தரி** அல்லது **நெபர்தரி மெரிட்மூத்** (**Nefertari** – **Nefertari Meritmut**), புது எகிப்திய இராச்சியத்தை ஆண்ட  பத்தொன்பதாம் வம்சத்தின் பார்வோன் இரண்டாம் ராமேசஸ்சின் பட்டத்து அரசி ஆவார்.

எகிப்திய மொழியில் நெபர்தரி என்பதற்கு *அழகிய கூட்டாளி*  என்றும், நெபர்தரி மெரிட்மூத் என்பதற்கு *[[மூத் (எகிப்தியக் கடவுள்)|மூத் பெண் கடவுளின்]] அன்பைப் பெற்றவர்* என்பது பொருளாகும். எகிப்திய பட்டத்து இராணிகளில் இவர் கிளியோபாட்ரா, ஆட்செப்சுட்டு, நெஃபர்டீட்டீ ஆகியவர்களுக்கு அடுத்து இராணி நெபர்தரி அதிக அரசியல் புகழ் பெற்றவர் ஆவார்.

ராணிகளின் சமவெளியில் இவரது பெரிய கல்லறை மிகவும் அழகிய முறையில் நிறுவப்பட்டுள்ளது. இவருக்காக இவரின் கணவர் இரண்டாம் ராமேசஸ் அபு-சிம்பெல்லில் அழகிய கோயில் கட்டியுள்ளார். மேலும் இராணி நெபர்தரிக்கு தீபை மற்றும் கர்னாக்கில் பல கோயில்கள் உள்ளன.

## எகிப்திய பெண் அரசிகள்
*நெஃபர்டீட்டீ
*ஆட்செப்சுட்டு
*அரசி டூஸ்ரெத்
*செசெசெட்
*நெஃபர்டீட்டீ
*முதலாம் நெபெரு
*முதலாம் கிளியோபாட்ரா
*ஏழாம் கிளியோபாற்றா

## இதனையும் காணக
* பண்டைய எகிப்திய அரசமரபுகள்

## மேற்கோள்கள்


## வெளி இணைப்புகள்

பகுப்பு:பெண் பரோவாக்கள்
பகுப்பு:எகிப்தின் வரலாறு
பகுப்பு:எகிப்தின் பத்தொன்பதாம் வம்சம்
பகுப்பு:பண்டைய எகிப்து
அக்பர் (திரைப்படம்)

***அக்பர்*** 1961 ஆம் ஆண்டு வெளியான ஒரு இந்தியத் தமிழ் மொழிமாற்றுத் திரைப்படமாகும். மொகலே ஆஜம் என்ற இந்திப்படம் மொழிமாற்றம் செய்யப்பட்டு வெளியிடப்பட்டது.

## மேற்கோள்கள்

பகுப்பு:1961 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மக்னீசியம் ஆக்சைடு

**மக்னீசியம் ஆக்சைடு** (Magnesium oxide)  அல்லது **மக்னீசியா** என்பது ஒரு வெண்மை நிற நீர் உறிஞ்சும் திறன் உடைய திடக் கனிமம் ஆகும். இது இயற்கையில் பெரிக்லேசாக கிடைக்கக் கூடிய  மக்னீசியத்தின் மூலமாகும். இது MgO என்ற  விகித வாய்ப்பாட்டைக் கொண்டுள்ளது. இக்கனிமத்தில் Mg2+ மற்றும் O2− அயனிகளின் அயனிப் பிணைப்பால் ஏற்பட்ட படிகக்கூட்டைக் கொண்டுள்ளது. நீரின் முன்னிலையில் மக்னீசியம் ஐதராக்சைடை உருவாக்குகிறது. (MgO + H2O → Mg (OH)2 ) ஆனால், வெப்பப்படுத்துவதன் மூலம் அதன்   ஈரப்பதத்தை வெளியேற்றி மீண்டும் மக்னீசியம் ஆக்சைடைப் பெறலாம்.  

மக்னீசியம் ஆக்சைடு வரலாற்றுரீதியாக   **மக்னீசியா ஆல்பா** என அழைக்கப்பட்டது. இது மொழியியல்ரீதியாக மக்னீசியா நீக்ரா என்றழைக்கப்பட்ட கருப்பு நிற மாங்கனீசு கனிமத்திலிருந்து வேறுபடுத்தும் பொருட்டு இது இவ்வாறு அழைக்கப்பட்டது. 

"மக்னீசியம் ஆக்சைடு" பொதுவாக MgO ஐக் குறிக்கும் அதே வேளையில், மெக்னீசியம் பெராக்சைடு MgO2 என்ற ஒரு சேர்மமும் கிடைக்கப் பெறுகிறது. பரிணாம படிக கட்டமைப்பு கணிப்பின் படி,  116 கிகாபாஸ்கல்களுக்கு மேலான அழுத்தங்களில் MgO2 வெப்ப இயக்கவியல் ரீதியாக நிலையானதாக உள்ளது.  மேலும் ஒரு குறைக்கடத்தியான சபாக்சைடு Mg3O2 ஆனது 500 கிகாபாஸ்கல்களுக்கு மேலான அழுத்தத்தில் வெப்ப இயக்கவியல்ரீதியாக நிலையானதாக உள்ளது. அதன் நிலைத்தன்மையின் காரணமாக, MgO படிகங்களின் அதிர்வு பண்புகளை ஆராய ஒரு மாதிரி அமைப்பாகப் பயன்படுத்தப்படுகிறது.  

## உற்பத்தி
மக்னீசியம் ஆக்சைடு மக்னீசியம் கார்பனேட்டு அல்லது மக்னீசியம் ஐதராக்சைடை வறுத்தலின் மூலம் தயாரிக்கப்படுகிறது. பிந்தையது (மக்னீசியம் ஐதராக்சைடானது) மக்னீசியம் குளோரைடு கரைசலை, பொதுவாக கடல் நீர், சுண்ணாம்புடன் வினைப்படுத்துவதன் மூலம் பெறப்படுகிறது.  

: Mg 2+ + Ca (OH) 2 → Mg (OH) 2 + Ca 2+ 

வெவ்வேறு வெப்பநிலையில் வறுப்பது அல்லது நீற்றுவது வெவ்வேறு வினைத்திறன் உடைய மக்னீசியம் ஆக்சைடை உருவாக்குகிறது.

1500 – 2000&nbsp;°செல்சியசு உயர் வெப்பநிலையில் வினைக்கு கிடைக்கக்கூடிய பரப்பானது குறைந்து நன்கு எரிக்கப்பட்ட, மீ வெப்பம் தாங்கக்கூடிய மக்னீசியா கிடைக்கிறது. 1000 – 1500&nbsp;°செல்சியசு உயர் வெப்பநிலையில் கடினமான-எரிக்கப்பட்ட, குறைவான அளவு வினைத்திறன் கொண்ட மக்னீசியா உருவாகிறது. 700–1000&nbsp;°செல்சியசு அளவிலான குறைவான வெப்பநிலையில் வறுக்கும் போது அல்லது நீற்றும் போது வினைத்திறன் கொண்ட இலேசாக எரிக்கப்பட்ட மக்னீசியா, இது எரிகார வறுக்கப்பட்ட மக்னீசியா என்றும் அழைக்கப்படுகிறது. இருப்பினும், 700&nbsp;° செல்சியசிற்கும் வெப்பநிலைக்கும் கீழான வெப்பநிலையில் சிறிதளவு கார்பனேட்டானது ஆக்சைடாக சிதைகிறது.இவ்வாறு கிடைக்கும் விளைபொருட்கள் காற்றிலிருந்து மீண்டும் கார்பனீராக்சைடை உறிஞ்சிக் கொள்வதுண்டு.

## மேற்கோள்கள்
 
## புற இணைப்புகள்
*Data page at UCL
*Ceramic data page at NIST
*NIOSH Pocket Guide to Chemical Hazards at CDC

பகுப்பு:அமில நீக்கிகள்
பகுப்பு:பீங்கான் பொருட்கள்
பகுப்பு:ஒளியியல் பொருட்கள்
பகுப்பு:உருகாப் பொருட்கள்
பகுப்பு:ஆக்சைடுகள்
பகுப்பு:மக்னீசியம் சேர்மங்கள்
பகுப்பு:மக்னீசியக் கனிமங்கள்
பகுப்பு:Webarchive template wayback links
பகுப்பு:Articles with changed EBI identifier
பகுப்பு:Articles without UNII source
பகுப்பு:Articles without KEGG source
பகுப்பு:Chemical pages without ChemSpiderID
பகுப்பு:Articles without InChI source
கே. சி. தே

**கிருஷ்ண சந்திர தே (Krishna Chandra Dey)** (பிறப்பு: 1839 ஆகத்து 24 - இறப்பு 1962 நவம்பர் 28), **கே. சி. தே** என்ற பெயரில் சிறப்பாக அறியப்படும், இவர் ஓர் இந்திய இசையமைப்பாளரும், இசைக்கலைஞரும், எழுத்தாளரும், பாடகரும், நடிகரும், மற்றும் இசை ஆசிரியரும் ஆவார். இவர் கொல்கத்தாவில் பிறந்தார். இவர் எஸ். டி. பர்மனின் முதல் இசை ஆசிரியராகவும் மற்றும் வழிகாட்டியாகவும் இருந்தார். இவரது தந்தையின் பெயர் ஷிப்சந்திர தே என்பதாகும். 1906 ஆம் ஆண்டில், தனது பதினான்கு வயதில், கண்பார்வை இழந்து முற்றிலும் பார்வையற்றவராக ஆனார்.

## தொழில்
பல்வேறு நாடகக் குழுக்களில் பணியாற்றிய இவர், இறுதியாக 1940 வரை கொல்கத்தாவில் உள்ள நியூ தியேட்டர்களில் பணிபுரிந்தார். இவரது கீர்த்தனை பாடல்களுக்காக இவர் சிறப்பாக நினைவுகூரப்படுகிறார். அந்த காலங்களில்  கொல்கத்தாவின் பல உயரடுக்கு குடும்பங்களால் இவர் ஆதரிக்கப்பட்டார். இவர் அடிக்கடி சோவபஜாரின் ராஜ்பரி, பீடன் தெருவின் மித்ரா மாளிகை மற்றும் பலரது வீடுகளில் பாடினார். கே.சி தே சுமார் 600 பாடல்களைப் பதிவு செய்துள்ளார். பெரும்பாலும் பெங்காலி, இந்தி, உருது, குஜுராத்தி மற்றும் 8 முஸ்லீம் மதப் பாடல்கள் ஆகியவையாக இருந்தன.

## திரை வாழ்க்கை
1932 முதல் 1946 வரை திரைப்படங்களுக்கு தே பாடி இசையமைத்தார். அதே காலகட்டத்தில் திரைப்படங்களிலும் நடித்தார். திரைப்படங்களில் பங்கேற்க கொல்கத்தாவிலிருந்து மும்பை வரை பயணம் செய்தார். 1942 இல் இவர் மும்பைக்குக் குடிபெயர்ந்தார். இவரது இசை மற்றும் பாடல் இரண்டின் தரம் குறையத் தொடங்கிய பின்னர் தே 1946 இல் திரைப்படங்களை விட்டு வெளியேறினார். இவர் கொல்கத்தாவில் 1962 நவம்பர் 28 அன்று இறந்தார். பின்னணிப் பாடகர் மன்னா தே இவரது மருமகன் ஆவார்.

## குறிப்புகள்

## வெளி இணைப்புகள்
*www.krishnachandradey.com - Comprehensive Resource Website, offering preview of his songs
*Manna Dey page from Calcuttaweb
*S.D. Burman's life from sdburman.net
*The Hindu Business Line article
*Krishna Chandra Dey page from abasar.net 
*

பகுப்பு:வங்காள ஆண் நடிகர்கள்
பகுப்பு:கொல்கத்தா நடிகர்கள்
பகுப்பு:1962 இறப்புகள்
பகுப்பு:1893 பிறப்புகள்
பகாரி சன்யால்

**பகாரி சன்யால் (Pahari Sanyal)** (பிறப்பு: 1906 பிப்ரவரி 22 - இறப்பு: 1974 பிப்ரவரி 10) இவர் ஓர் இந்திய நடிகரும் மற்றும் பாடகரும் ஆவார். இவர் வங்காளத் திரையுலகில் பணியாற்றியதற்காக அறியப்பட்டவர்.
thumb|தேவதாஸில் பகாரி சன்யால் (இந்தி பதிப்பு) (1935)
*ஹரானோ சுர்*, *பானு கோயந்தா ஜஹார் அசிஸ்டண்ட்*, *ஷில்பி* போன்ற பல வங்காளப் படங்களில் சன்யால் நடித்துள்ளர். ஒரு குணசித்திர நடிகராக மட்டுமல்லாமல், வங்காள சீர்திருத்தவாதியான வித்யாசாகர் கதாபாத்திரம் மற்றும் "மகாகபி கிரிஷ்சந்திரா" என்ற படத்தில் கவிஞர், நாடக ஆசிரியர்/நாடக ஆசிரியர் மற்றும் நடிகரான கிரிஷ்சந்திர கோஷின் கதாபாத்திரம் ஏற்று முன்னணி கதாபாத்திரங்களிலும் நடித்தார்.  சத்யஜித் ராயின் கஞ்சன்யங்கா என்ற படத்தில பறவையியலாராக ஒரு சிறிய பாத்திரத்திலும் பின்னர் "அரண்யார் தின் ராத்ரி" என்ற படத்தில் ஒரு சிறு கதாபாத்திரத்திலும் நடித்திருந்தார். ராஜ் கபூருடன் ஜக்தே ரஹோ, சக்தி சமந்தா இயக்கிய "ஆராதனா" என்ற இரட்டை பதிப்பு திரைப்படங்கள் மற்றும் *தி ஹவுஸ்ஹோல்டர்* என்ற ஆங்கில படத்தில் யானைத் தந்த வியாபாரியாக ஒரு துணிகர பாத்திரத்தில் நடித்திருந்தார்.

## குறிப்புகள்

## வெளி இணைப்புகள்

பகுப்பு:இந்தித் திரைப்பட நடிகர்கள்
பகுப்பு:வங்காள ஆண் நடிகர்கள்
பகுப்பு:1974 இறப்புகள்
பகுப்பு:1906 பிறப்புகள்
இராய் சந்த் போரல்

**இராய் சந்த் போரல் (Rai Chand Boral)** (பிறப்பு: 1903 அக்டோபர் 19 - இறப்பு: 1981 நவம்பர் 25) இவர் ஓர் இந்திய இசையமைப்பாளர் ஆவார். இவர் இசை அறிவாளர்களால் பாலிவுட் திரைப்பட இசையின் பீஷ்ம பிதாமகர் என்று கருதப்படுகிறார்.

1978ஆம் ஆண்டில் இந்திய அரசு இந்தியத் திரைப்படத்துறையின் மிக உயர்ந்த விருதான தாதாசாகெப் பால்கே விருது இவருக்கு வழங்கப்பட்டது. அதே ஆண்டில், இந்திய நாடக அகாடமி, சங்க நாடக அகாடமி விருது, இந்தியாவின் தேசிய இசை, நடனம் மற்றும் நாடகம் அகாடாமியான சங்கீத நாடக அகாதமி  விருது வழங்கி இவரை கௌரவித்தது.

## ஆரம்பகால வாழ்க்கை மற்றும் பயிற்சி
போரல் கொல்கத்தாவில் பிறந்தார். இவரின் தந்தை இலால் சந்த் போரல் ஒரு பரம்பரிய இசைக்கலைஞர் (துருபதம் என்ற இசையில் நிபுணர்) ஆவார். அவருக்கு மூன்று மகன்கள் இருந்தனர். அதில் இராய் சந்த் இளையவர். இராம்பூர் மற்றும் குவாலியரைச் சேர்ந்த இசைக்கலைஞர்கள் இவருக்கு பயிற்சியளிக்க அழைக்கப்பட்டனர். இவர்களில் ராம்பூர்-சஹாஸ்வான் கரானாவின் உஸ்தாத் முஷ்டாக் உசேன் கான், மாசித் கான் (தப்லா வீரர்), உஸ்தாத் ஹபீஸ் அலிகான் (சரோத் வீரர்) ஆகியோர் அடங்குவர். ராய் சந்த் தபலாவில் "சாத் சங்கத்" என்ற பானியைக் கற்றுக் கொண்டார். லக்னோ, அலகாபாத் மற்றும் வாரணாசி போன்ற இடங்களில் நடந்த இசை மாநாடுகளிலும் கலந்து கொண்டார்.

## தொழில்
இராய் சந்த் போரல் பெரும்பாலும் இந்திய திரைப்பட இசையின் முன்னோடியாக விளங்குகிறார். பங்கஜ் முல்லிக் உடன், நியூ தியேட்டர்களின் இசைத் துறையின் பொறுப்பாளராக இருந்தார். இவர்கள் ஆரம்ப நாட்களில் திரைப்பட இசையையும் வடிவமைத்தனர் . இந்தித் திரைப்பட இசையில் முதல் 20-30 ஆண்டுகளாக அவற்றின் வடிவம் பின்பற்றப்பட்டது. சைகலின் வளரும் வாழ்க்கையை வடிவமைப்பதற்கும் இவர் பொறுப்பேற்றார். இசையமைப்பாளர் அனில் பிஸ்வாஸ் போரலை 'திரைப்பட இசையின் பீஷ்ம பிதாமகர்' என்று அழைத்தார்.

இவர் தனது 78 வயதில் 1981 இல் இறந்தார். பிரபல பின்னணி பாடகரும், மத்திய வெளியுறவு அமைச்சராக இருந்த பாபுல் சுப்ரியோ மறைந்த ஆர்.சி.போரலின் பேரன் ஆவார்.

## மேற்கோள்கள்

## வெளி இணைப்புகள்
* 
*Musicians
*A short history of Cinema of West Bengal

பகுப்பு:வங்காள மக்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:தாதாசாகெப் பால்கே விருது பெற்றவர்கள்
பகுப்பு:1981 இறப்புகள்
பகுப்பு:1903 பிறப்புகள்
அனந்தசயனர் கோயில்

**அனந்தசயனர் கோயில்** (*Ananthasayana temple*) கருநாடக மாவட்டத்தில் பெல்லாரி மாவட்டம் அனந்தசயனங்குடி என்னுமிடத்தில் அமைந்துள்ள கோவில் ஆகும். இது விஜயநகரப் பேரரசர் கிருஷ்ணதேவராயரால் அவருடைய இறந்த மகனின் நினைவாக கிபி 1524 ஆம் ஆண்டு கட்டப்பட்ட கோவிலாகும்.

## மேற்கோள்கள்

பகுப்பு:கர்நாடகாவில் உள்ள இந்துக் கோயில்கள்
பகுப்பு:பள்ளாரி மாவட்டம்
அபு சிம்பெல்

**அபு சிம்பெல்** (**Abu Simbel**)  (also **Abu Simbal**, **Ebsambul** or **Isambul**;  or ) தெற்கு எகிப்திற்கு கீழ் உள்ள நூபியாவின் வடக்கு எல்லையில் அமைந்த ஊர் ஆகும். இது எகிப்தின் அஸ்வான் நகரத்திற்கு தென்மேற்கே 240 கிலோ மீட்டர் தொலைவில், நைல் நதியின் மேற்கு கரையில், நாசர் ஏரியின் மேற்குக் கரையில் உள்ளது. இது அஸ்வான் ஆளுநனரகத்தின் கீழ் உள்ளது. 

இவ்வூரில் மக்கள் கிமு 2,600 ஆண்டுகளுக்கு முன்னரே தொடர்ந்து வாழ்ந்து வருகின்றனர். பண்டைய எகிப்தின் புது எகிப்து இராச்சியத்தை ஆண்ட 19-ஆம் வம்சத்தின் பார்வோன் இரண்டாம் ராமேசஸ் (ஆட்சிக் காலம்:கிமு 1279 முதல் கிமு 1213), எகிப்திய கடவுள்களுக்காகவும், தனக்காகவும், தன் இராணி நெபர்தரிக்கும் பல கோயில்கள் அபு சிம்பெல் ஊரில் பெரும் பாறைகளை குடைந்து  எழுப்பியுள்ளார். தற்போது இது எகிப்தின் முக்கியத் தொல்லியற்களங்களில் ஒன்றாகும். இதனை அபு சிம்பெல் கோயில்கள் என்பர். தற்போது 2012 ஆண்டின் கணக்குப்படி, அபு சிம்பெல் ஊர் 2,600 மக்கள்தொகை கொண்டுள்ளது.

## மேலும் காண்க
* பண்டைய எகிப்திய அரசமரபுகள்
* நூபியா
* குஷ் இராச்சியம்

## மேற்கோள்கள்

பகுப்பு:பண்டைய நகரங்கள்
பகுப்பு:எகிப்தில் உள்ள தொல்லியல் களங்கள்
பகுப்பு:எகிப்தின் உலகப் பாரம்பரியக் களங்கள்
குறுங்கல்வெட்டு

**எகிப்திய குறுங்கல்வெட்டுகள்** (**cartouche**), உருளை வடிவத்தில் அமைந்த மிகச்சிறு கற்பலகையில், எகிப்திய மொழியில் இருக்கும். இக்குறுங்கல்வெட்டுகளில் சிற்பங்கள் இல்லாது, பார்வோன்கள் அல்லது எகிப்தியக் கடவுள்களின் பெயர்கள் குறிக்கப்பட்டிருக்கும். இக்குறுங்கல்வெட்டில் எகிப்திய மொழி எழுத்துகள் மேலிருந்து கீழாகவும் அல்லது இடமிருந்து வலமாகவும் எழுதப்பட்டிருக்கும்.  எகிப்தின் மூன்றாம் வம்ச பார்வோன்களின் பெயரும், பட்டப் பெயர்களும் பொறித்த குறுங்கல்வெட்டுகள் எடுத்துக்காட்டாக உள்ள்து.

அபிதோஸ் மன்னர்கள் பட்டியல் குறுங்கல்வெட்டுத் தொகுதிகளாக கொண்டுள்ளது.

## இதனையும் காண்க
*பண்டைய எகிப்தின் தொல்பொருட்கள்

## மேற்கோள்கள்

*Betrò, 1995. *[[Hieroglyphics: The Writings of Ancient Egypt]],* Betrò, Maria Carmela, c. 1995, 1996-(English), Abbeville Press Publishers, New York, London, Paris (hardcover, )

## வெளி இணைப்புகள்
*
*

பகுப்பு:எகிப்தின் தொல்பொருட்கள்
பகுப்பு:தொல்பொருட்கள்
பகுப்பு:எகிப்திய நாகரிகம்
பகுப்பு:எகிப்தியப் பண்பாடு
1479

**1479** (**[[ரோம எண்ணுருக்கள்|MCDLXXIX]]**) பழைய யூலியன் நாட்காட்டியில் ஒரு வெள்ளிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
*சனவரி 20 &ndash; இரண்டாம் பெர்டினாண்டு அராகன் இராச்சியத்தின் மன்னராக முடிசூடி, அவரது மனைவி முதலாம் இசபெல்லாவுடன் இணைந்து ஐபீரிய மூவலந்தீவின் பெரும் பகுதியை ஆண்டார்.
*சனவரி 25 &ndash; உதுமானியப் பேரரசுக்கும் வெனிசுக் குடியரசுக்கும் இடையே ஒப்பந்தம் கையெழுத்திடப்பட்டது.
*மார்ச் 6 &ndash; கனரித் தீவுகளை போர்த்துக்கல் காஸ்டில் பேரரசுக்கு வழங்கியது.
*ஏப்ரல் 25 &ndash; அல்பேனியாவின் பெரும் பகுதி உதுமானியரின் ஆட்சியில் வந்தது.
*ஆகத்து 7 &ndash; நெதர்லாந்தைக் கைப்பற்றச் சென்ற பிரெஞ்சு இராணுவம் ஆஸ்திரியாவின் மாக்சிமிலியனால் தோற்கடிக்கப்பட்டன.
*அக்டோபர் 13 &ndash; பிரெட்ஃபீல்ட் சமரில் அங்கேரிய இராணுவம் உகுதுமானியரைத் தோற்கடித்தது. 
*பிளோரன்சில் கொள்ளை நோய் பரவியது.

## பிறப்புகள்
*மே 5 &ndash; குரு அமர் தாஸ், மூன்றாவது சீக்கிய குரு (இ. 1574)
*வல்லபாச்சார்யா, இந்து மெய்யியலாளர் (இ. 1531)

## இறப்புகள்
* மன்டூல் கான், வடக்கு யுவான் அரசமரபின் ஒரு கான் (பி. 1438)

## மேற்கோள்கள்
கனகபுரா

thumb|கனகபுரா பேருந்து நிலையத்தில் பசுமையான சூழல் உள்ளது
**கனகாபுரா** (Kanakapura) என்பது இந்தியாவின் கர்நாடக மாநிலத்தில் உள்ள ராமநகரம் மாவட்டத்தில் உள்ள ஒரு நகரமும் மற்றும் கனகபுரா தாலுகாவின் தலைமையகமும் ஆகும். இந்நகரம் பெங்களூரு நகரிலிருந்து 55 கி.மீ. தொலைவில் உள்ள இந்த நகரம் பட்டு மற்றும் கிரானைட் உற்பத்திக்கு பிரபலமானது ஆகும். இது கர்நாடக மாநிலத்தின் பசுமையான காடுகள் சூழ அமைந்துள்ளது மற்றும் இந்த நகரம் ஒரு சுற்றுலாத் தலமாகவும், கர்நாடக மாநிலம் முழுவதிலும் அடிக்கடி பார்வையிடப்படும் சுற்றுலாப் பயணிகளின் விருப்பத் தேர்வாகவும் உள்ளது. ஏனெனில், இந்நகரம் தீவிர மலையேறுபவர்கள் முதல் வரலாற்று ஆர்வலர்கள் மற்றும் வனவிலங்கு ஆர்வலர்கள் வரை அனைவருக்கும் தன்னகத்தே சில ஈர்ப்புகளைக் கொண்டுள்ளது.

## நிலவியல்
கனகபுரா   என்ற ஆள்கூற்றில் அமைந்துள்ளது. இதன் சராசரி உயரம் 638 மீட்டர் (2093 அடி) ஆகும்.

கனகபுரா தேசிய நெடுஞ்சாலை 209 இல் பெங்களூருக்கு (தலைநகரம்) தெற்கே 55 கி.மீ. தொலைவில் ஆர்க்காவதி ஆற்றின் கரையில் (காவேரி நதியின் அவதாரம்) மற்றும்  ராமநகரத்திலிருந்து 27 கி.மீ மற்றும்  &nbsp; மைசூரிலிருந்து 96 கி.மீ தொலைவில் அமைந்துள்ளது.

தேசிய நெடுஞ்சாலை 209 (பெங்களூர் - கோயம்புத்தூர்) கனகபுரா வழியாக செல்கிறது.

## மொழிகள்
கன்னடம் முக்கிய மற்றும் அலுவல் மொழியாக உள்ளது.

## குறிப்புகள்

## வெளி இணைப்புகள்

* பெங்களூர் கிராமப்புற மாவட்டத்தின் அதிகாரப்பூர்வ வலைத்தளம் 
* கனகபுராவின் திட்ட ஆணையத்தின் அதிகாரப்பூர்வ வலைத்தளம் 
* கனகபுரா டவுனின் அதிகாரப்பூர்வ வலைத்தளம்  
* பிரிகேட் புல்வெளிகள் மதிப்பு வீடுகள் 

பகுப்பு:Coordinates on Wikidata
பகுப்பு:இராமநகர மாவட்டத்தில் உள்ள ஊர்களும் நகரங்களும்
பகுப்பு:கருநாடக மாநிலத்திலுள்ள ஊர்களும் நகரங்களும்
நிதின் போஸ்

**நிதின் போசு** (*Nitin Bose* 26 ஏப்ரல் 1897 - 14 ஏப்ரல் 1986)  இவர் ஓர் இந்தியத் திரைப்பட இயக்குநரும், ஒளிப்பதிவாளரும் மற்றும் திரைக் கதை ஆசிரியரும ஆவார்.  இவர் கொல்கத்தாவில் பிறந்து அங்கேயே இறந்தார். 1930கள் மற்றும் 1940களின் முற்பகுதியில், இவர் *நியூ தியேட்டர்ஸ்* என்ற படப்பிடிப்பு நிறுவனத்தில் பணிபுரிந்தார். வங்காளம் மற்றும் இந்தி இரண்டிலும் இருமொழி திரைப்படங்களை உருவாக்கினார். பின்னர், மும்பைக்குச் சென்று *பம்பாய் டாக்கீஸ்* மற்றும் *பிலிமிஸ்தான்* என்ற படப்பிடிப்பு நிறுவனங்களில் கீழ் திரைப்படங்களை இயக்கியுள்ளார்.

இந்தியப் படங்களில் பின்னணி பாடலின் முதல் பயன்பாடு 1935இல் போஸ் இயக்கிய படங்களில் நிகழ்ந்தது: முதலில் *பாக்யா சக்ரா*, என்ற வங்காளத் திரைப்படம், அதே ஆண்டு அதன் இந்தி மறு ஆக்கமான *தூப் சாவோன்* ஆகியவற்றில் இடம் பெற்றது. இவரது *கங்கா ஜமுனா*  என்ற திரைப்படம் மிகவும் புகழ்பெற்ற படைப்பாகும்.

## இளமைக் காலம்
நிதின் போசு வங்காளத் தொழிலதிபர் ஹேமேந்திர மோகன் போஸ் மற்றும் மிருணாளினி ஆகியோருக்கு மகனாவார்.

போசுக்கு சிறுவயதிலிருந்தே புகைப்படம் எடுப்பதில் மிகுந்த ஆர்வம் இருந்தது. ஒரு தீவிர புகைப்படக் கலைஞராக இருந்த இவரின் தந்தை, தனது மகனின் ஆர்வத்தையும் வளர்த்தார்.

## தொழில்
திரைப்பட இயக்கத்தில் போசின் முதல் முயற்சி பெல்ஜியப் பேரரசரின் இந்திய வருகை (1921) குறித்த ஆவணப்படமாகும்.

போசு 1926 இல் *புனர்ஜன்மா* என்ற திரைப்படத்தில் ஒளிப்பதிவாளராக தனது திரைப்பட வாழ்க்கையைத் தொடங்கினார். நியூ தியேட்டர்ஸ் தயாரிப்பின் கீழ் *தேவதாசு* (1928) என்ற திரைப்படத்தில் ஒளிப்பதிவாளராக அறிமுகமானார். நடன-நாடகத்தை அடிப்படையாகக் கொண்டு இரவீந்திரநாத் தாகூர் இசையமைத்து இயக்கிய *நதிர் பூஜா* (1932) என்ற ஒரே படத்தின் ஒளிப்பதிவாளராக இருந்தார்.

## விருதுகள்
* 1961 ஆம் ஆண்டின் தேசியத் திரைப்பட விருது: "கங்கா ஜமுனா" - இரண்டாவது சிறந்த இந்தித் திரைப்படம் 
* தாதாசாகெப் பால்கே விருது 1977.

## மேற்கோள்கள்

## வெளி இணைப்புகள்
* 
* IMDb page on ''Bhagya Chakra''
* IMDb page on ''Dhoop Chhaon''

பகுப்பு:தாதாசாகெப் பால்கே விருது பெற்றவர்கள்
பகுப்பு:1986 இறப்புகள்
பகுப்பு:1897 பிறப்புகள்
பகுப்பு:இந்தியத் திரைப்பட இயக்குநர்கள்
பகுப்பு:திரைப்பட ஒளிப்பதிவாளர்கள்
பத்மினி சுவாமிநாதன்

**பத்மினி சுவாமிநாதன்** (Padmini Swaminathan)  ஒரு இந்திய பெண்ணிய பொருளாதார நிபுணர் ஆவார். ஹைதராபாத்தில் உள்ள டாடா சமூக அறிவியல் கழகம் (டிஐஎஸ்எஸ்) வாழ்வாதார மையத்தின் தற்போதைய தலைவராக உள்ளார். அவர் சென்னை வளர்ச்சி ஆராய்ச்சி நிறுவனம் (எம்ஐடிஎஸ்) இயக்குநராகவும் பணியாற்றியுள்ளார். மேலும், 2011 இல் ஓய்வு பெறும் வரை இந்திய ரிசர்வ் வங்கியின் பிராந்திய ஆய்வுகளுக்கான தலைவர் பதவியில் இருந்தார். சுவாமிநாதன் தொழில்துறை அமைப்பு, தொழிலாளர், கல்வி மற்றும் ஆரோக்கியம் ஆகியவற்றை பாலின கண்ணோட்டத்தில் ஆய்வு செய்துள்ளார்.

## குறிப்புகள்

## வெளி இணைப்புகள்
* 

பகுப்பு:இந்தியப் பெண்ணியவாதிகள்
பகுப்பு:வாழும் மக்கள்
திண்டல் - அக்ரஹாரம் இணைப்பு சாலை

**திண்டல் - அக்ரஹாரம் இணைப்பு சாலை**யானது (*Thindal - Agraharam Link Road*) (MDR-62), தமிழ்நாடு மாநிலத்திலுள்ள ஈரோடு மாவட்டத்தில், ஈரோடு மாநகரினூடாகச் செல்லும்  இணைப்புச்சாலைத் திட்டமாகும். இது ஈரோட்டின் ஆரச் சாலைகளின் போக்குவரத்து நெரிசலைக் குறைக்க உருவாக்கப்பட்டது.

இந்த திண்டல்-வில்லரசம்பட்டி-பெரியசேமூர்-பி.பெ.அக்ரஹாரம் இணைப்பு சாலை ஈரோட்டின உள் வட்டச் சாலை என்றும் அழைக்கப்படுகிறது. 

இது வெளி வட்டச்சாலை திட்டத்திற்கு முன்பாகவே உருவாக்கப்பட்ட சாலையாகும்.

## இணைப்பு
இது திண்டல் - வில்லரசம்பட்டி - பெரியசேமூர் வழியாக பி.பெ.அக்ரஹாரம் பகுதியை இணைக்கும் இச்சாலை தற்போது பயன்பாட்டில் மாவட்ட முக்கிய சாலை-62 என வழங்கப்படுகிறது. இந்த இணைப்பு சாலை பெருந்துறை சாலையிலிருந்தது நசியனூர் சாலை, சத்தி சாலை வழியாக பவானி சாலையை இணைக்கிறது.  

இந்த சாலை தற்போது மாநில அரசின் மூலம் 11மீ அகலத்தில் மையத்தடுப்புடன் கூடிய பல்வழித்தடத்திலான சாலையாக விரிவுபடுத்தும் பணிகள் நடைபெற்றுவருக்கின்றன.

## மேலும் பார்க்க
*வெளி வட்டச் சாலை, ஈரோடு 
*ஈரோடு போக்குவரத்து
*திண்டல் உயர்மட்ட சாலை
*காவிரி நதிக்கரை சாலை, ஈரோடு

## மேற்கோள்கள்

பகுப்பு:ஈரோடு
பகுப்பு:தமிழ்நாட்டில் சாலைகள்